Oud-sportafrigter in hof vir seksuele aanranding | Maroela Media
Die saak teen 'n voormalige afrigter van die Bryanston High School gaan na verwagting Dinsdag in die landdroshof in Alexandra, Johannesburg, voort.
'n Sewentienjarige leerder het die beweerde aanranding vroeër vanjaar aangemeld. Sedertdien het nóg drie klaers na vore gekom.
Maroela Media het vroeër berig die 33-jarige afrigter is in Maart vanjaar afgedank, nadat die departement van onderwys hom aanvanklik geskors het. Hy is ná 'n tugverhoor skuldig bevind aan finansiële wanbestuur en seksuele teistering.
Die man se regspan het vroeër aan die direkteur van openbare vervolging geskryf en gevra dat die besluit om hom te vervolg, hersien word. 'n Beslissing hieroor word later vandag verwag.
So wat sê jy nou meneer prokureur??? Dat dit maar ok is om kinders seksueel aan te rand?? Rerig!!!
En daar sal altyd na die misdadigers gekyk word.
Ja sy REGSPAN…. die span wat saam hom en sy geld hom sal los kry en sommer die regter ietsie aanbied ook, dis mos hoe dit gaan.
Die misdadiger het nogsteeds dieselfde regte as enige burger van die land… kan net nie verstaan hoekom sy regspan die OB wil versoek om hom nie te vervolg as daar kinders is met bewyse nie…
Nee regtig… dit raak darem nou te erg… elke nou en dan hoor jy van 'n onderwyser / afrigter wat kinders molesteer of sommer verhoudings met hulle het!! Waar gaan die onderwys heen?? Onderwysers is veronderstel om ons kinders OP TE VOED en TE BESKERM nou doen hulle sulke dade en wil vry gespreek word? Hoop hy kry wat na hom toe kom…!!Nou wonder mens net hoeveel ander is daar?